Boere in nood kry tonne hulp | Netwerk24
Deur Reneilwe Dhludhlu 15 Desember 2018 21:56
’n Boerekonvooi van 33 vragmotors het Saterdag van Stormsvlei naby Riviersonderend in die Wes-Kaap na Sutherland in Noord-Kaap gery om voer aan boere te skenk. Foto: Verskaf
“Alles vir boere deur boere,” sê Gideon Albertyn, een van die boere wat deel van die projek is.
Hy sê hulle het 04:30 vertrek en het voor 11:00 in Sutherland aangekom.
“Almal wat deel is van die vloot, is boere uit die Klipdale-gebied wat Bredasdorp, Napier en Riviersonderend, asook Overberg Agri insluit,” sê Albertyn.
Van die voer wat aan boere geskenk is.Foto: Verskaf
Hy sê dit is moeilik om te bepaal hoeveel boere voer geskenk het, maar baie was betrokke by die projek.
Volgens Albertyn is 33 vragmotors, 1 100 strooibale, 210 ton gars, hawer en mielies, 12 ton molasse en lekblokke geskenk.
Hulp is op pad vir boere in Sutherland in Noord-Kaap.Foto: Verskaf
’n Trekker is ook op ’n vragmotor gelaai en het saamgery om te help om die voer af te laai.
“Die doel van die projek is om ons broers en susters in die landboubedryf te help,” sê Albertyn.
Vragmotors sover as die oog kan sien. Enkele van die 33 vragmotors wat Saterdag van Stormsvlei naby Riviersonderend in die Wes-Kaap na Sutherland in Noord-Kaap voer na bore aangery het.Foto: Verskaf
Dit is die tweede jaar dat die konvooi voer aan boere in nood gaan aflewer.
“As dit nodig is, sal ons dit weer doen. Hopelik gebeur dit nie weer dat dié gebied nie reën kry nie,” sê Albertyn.
Meer oor: Droogte | Boere
Bultfonteinboere ontvang R3 miljoen se saad
Dele van Noord-Kaap al ses jaar droog
Ons gaan eers 12 keer in stilte moet loop